ຜູ້ໃຫຍ່ທີ່ເວົ້າໄດ້ ສອງພາສາ ມາແຕ່ນ້ອຍ ໄດ້ປຽບ ໃນດ້ານການ ໃຊ້ສະໝອງ (ວີດິໂອກ່ຽວຂ້ອງກັນ 2 ເລື້ອງ)
ຜູ້ໃຫຍ່ທີ່ເວົ້າໄດ້ສອງພາສາ ຕັ້ງແຕ່ຕອນຍັງນ້ອຍມາ ໄດ້ສະແດງໃຫ້ເຫັນ ຄວາມໄດ້ປຽບໃນຄວາມສາມາດ ດ້ານການໃຊ້ສະໝອງ ທຽບໃສ່ກັບພວກ ທີ່ຮູ້ແຕ່ພາສາດຽວ.
ການສຶກສາຄົ້ນຄວ້າໃໝ່ສະເໜີແນະໃຫ້ເຫັນວ່າ ການຮູ້ສອງ ພາສາແມ່ນດີສໍາລັບສະໝອງຂອງທ່ານ ດັ່ງທີ່ນາງ Rosanne Skirble ຜູ້ສື່ຂ່າວວີໂອເອ ລາຍງານວ່າ ຜູ້ໃຫຍ່ທີ່ເວົ້າໄດ້ສອງ ພາສາ ຕັ້ງແຕ່ຕອນຍັງນ້ອຍມາ ໄດ້ສະແດງໃຫ້ເຫັນຄວາມໄດ້ ປຽບໃນຄວາມສາມາດດ້ານການໃຊ້ສະໝອງທຽບໃສ່ກັບພວກ ທີ່ຮູ້ແຕ່ພາສາດຽວ ການສຶກສາໃນບັ້ນກ່ອນໆ ໄດ້ສະແດງໃຫ້ເຫັນວ່າ ການຮູ້ສອງ ພາສາເບິ່ງຄືວ່າ ຈະເປັນຜົນດີຕໍ່ການພັດທະນາຄວາມສາມາດ ໃນການໃຊ້ສະໝອງໃນລະດັບສູງ ການສຶກສາຄົ້ນຄວ້າບັ້ນໃໝ່ ໄດ້ສະໜອງຫລັກຖານໃຫ້ເຫັນເຖິງຄວາມໄດ້ປຽບ ໃນການໃຊ້ ສະໝອງດັ່ງກ່າວ ຢູ່ໃນພວກຄົນແກ່ທີ່ຮູ້ສອງພາສາ, ອີງຕາມ ທ່ານ Brian Gold ນັກປະສາດວິທະຍາ ທີ່ໂຮງຮຽນແພດສາດ ຂອງມະຫາວິທະຍາໄລ Kentucky ທີ່ເປັນຜູ້ນໍາພາການຂຽນ ບົດຄົ້ນຄວ້າ ກ່ຽວກັບເລື້ອງນີ້ ພວກເຂົ້າຮ່ວມການຄົ້ນຄວ້າ ມີສາມກຸ່ມດ້ວຍກັນ ຄື ກຸ່ມພວກອາຍຸແກ່ທີ່ຮູ້ສອງພາສາ, ພວກອາຍຸແກ່ທີ່ຮູ້ພາສາດຽວ ແລະພວກໜຸ່ມນ້ອຍ ພວກນັກຄົ້ນຄ້ວາບອກໃຫ້ເຂົາເຈົ້າ ເລືອກສີ ແລະຮູບປະພັນຕ່າງໆ ໃນບົດຝຶກຫັດໃຊ້ສະໝອງແບບງ່າຍໆຫລາຍໆຢ່າງ ທ່ານ Gold ແລະເພື່ອນຮ່ວມງານຂອງທ່ານ ໃຊ້ເທັກນິກການສະແດງຮູບພາບຂອງ ສະໝອງ ເພື່ອສົມ ທຽບເບິ່ງວ່າ ສາມກຸ່ມນີ້ຈະເຮັດໄດ້ດີຕ່າງກັນຫລາຍປານໃດ ໃນການສັບປ່ຽນການກະທໍາ ໜ້າທີ່ທາງສະໝອງເຫລົ່ານີ້ ຜົນທີ່ອອກມາສະແດງໃຫ້ເຫັນແບບແຜນ ທີ່ແຕກຕ່າງກັນ ກ່ຽວກັບກິດຈະກໍາຂອງສະໝອງຢູ່ໃນພາກສ່ວນດ້ານໜ້າຂອງສະໝອງ ທີ່ກ່ຽວພັນກັບ ການເຮັດວຽກເຫລົ່ານັ້ນ ທ່ານ Brian Gold ອະທິບາຍວ່າ: ທ່ານ Gold ກ່າວຕື່ມວ່າ ການຮູ້ພາສາທີສອງ ແມ່ນບໍ່ມີຄວາມແຕກຕ່າງຫຍັງໃນກຸ່ມພວກ ໜຸ່ມ ທີ່ສາມາດເຮັດໄດ້ດີກວ່າ ພວກອາຍຸແກ່ທັງສອງກຸ່ມ ທ່ານກ່າວຢໍ້າອີກວ່າພວກອາຍຸ ແກ່ ທີ່ຮູ້ສອງພາສາ ປະກົດວ່າໄດ້ສະສົມຄວາມສາມາດ ໃນການໃຊ້ສະໝອງຈາກກິດຈະ ກໍາດ້ານສະໝອງທີ່ຖືກພັດທະນາ ມາຕະຫລອດຊີວິດຂອງເຂົາເຈົ້ານັ້ນໄວ້ ທ່ານເວົ້າວ່າ ການຄົ້ນຄວ້າຂອງທ່ານໄດ້ຢືນຢັນຜົນການສຶກສາຄົ້ນຄວ້າບັ້ນກ່ອນ ກ່ຽວກັບ ການຮູ້ສອງພາສາໃນກຸ່ມຄົນປ່ວຍ ທີ່ເປັນ ໂຣກຄວາມຈຳເຊື່ອມ ຫລື Alzheimer’s ການ ສຶກສາຄົ້ນຄວ້າ ບັ້ນດັ່ງກ່າວ ໄດ້ສະແດງໃຫ້ເຫັນວ່າ ພວກທີ່ຮູ້ສອງພາສາ ໄດ້ມີອາການ ສະໝອງເຊື່ອມ ທີ່ເກີດຈາກພະຍາດທີ່ເຮັດໃຫ້ສິ້ນເປືອງ ສະໝອງ ຫລາຍກວ່າພວກ ທີ່ ຮູ້ແຕ່ພາສາດຽວ ແຕ່ວ່າພວກເຂົາເຈົ້າກໍສາມາດໃຊ້ສະໝອງຂອງເຂົາເຈົ້າ ທໍາໜ້າທີ່ໄດ້ດີ ໃນລະດັບດຽວກັນກັບພວກຄົນປ່ວຍທີ່ມີອາການສະໝອງເສື່ອມໜ້ອຍກວ່າ ທ່ານ Gold ເວົ້າວ່າ: ທ່ານ Gold ກ່າວຕໍ່ໄປວ່າ ການສຶກສາຄົ້ນຄວ້າດັ່ງກ່າວ ຢືນຢັນວ່າ ການຮູ້ສອງພາສາ ສາ ມາດມີບົດບາດ ຊ່ວຍໃນການປະຕິບັດງານຂອງສະໝອງ ແລະປົກປ້ອງຄວາມຈໍາໃນສະ ໝອງ ທ່ານ ກ່າວມ້ວນທ້າຍວ່າ ບາດກ້າວຕໍ່ໄປຂອງທ່ານ ກໍຄື ຄົ້ນຄວ້າວ່າ ການຮຽນພາ ສາທີສອງ ຫລືການຍົກຍ້າຍໄປຢູ່ປະເທດອື່ນໃນ ຕອນທີ່ເປັນຜູ້ໃຫຍ່ແລ້ວນັ້ນ ສາມາດສະ ໜອງຄວາມໄດ້ປຽບທາງ ສະໝອງ ແບບດຽວກັນກັບການຮູ້ສອງພາສາ ມາແຕ່ຍັງນ້ອຍ ຫລື ຮູ້ມາຕະຫລອດຊີວິດນີ້ຫລືບໍ່ ການສຶກສາຄົ້ນຄວ້າດັ່ງກ່າວ ໄດ້ພິມເຜີຍແຜ່ຢູ່ໃນວາລະສານດ້ານ ປະສາດວິທະຍາ ຫລື The Journal of Neuroscience